
Către,
BIROUL PERMANENT

Vă înaintăm, alăturat, RAPORTUL COMUN asupra Proiectului de Lege privind pentru completarea art.1 din Ordonanţa de urgenţă a Guvernului nr.57/2015 privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare, trimis Comisiei juridice, de disciplină şi imunităţi, Comisiei pentru buget, finanţe şi bănci și Comisiei pentru muncă şi protecţie socială, cu adresa nr. PL-x 42 din 1 februarie 2017.

În raport cu obiectul si conținutul său, inițiativa legislativă face parte din categoria legilor ordinare.
     PREŞEDINTE,
      PREȘEDINTE, 
      PREȘEDINTE,
Eugen NICOLICEA            Ştefan VIOREL          Adrian SOLOMON

RAPORT COMUN

asupra proiectului de Lege privind completarea art.1 din Ordonanţa de urgenţă a Guvernului nr.57/2015 privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi, Comisia pentru buget, finanţe şi bănci și Comisia pentru muncă şi protecţie socială au fost sesizate, spre dezbatere în fond, cu proiectul de Lege privind completarea art.1 din Ordonanţa de urgenţă a Guvernului nr.57/2015 privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare, trimis cu adresa nr. PLx. 42 din 1 februarie 2017 şi înregistrat cu nr.4c-11/176, nr. 4c-2/369, respectiv cu nr.4c-7/151 din 2 februarie 2017.

Senatul, în calitate de primă Cameră sesizată, a adoptat tacit iniţiativa legislativă, în şedinţa din data de 22 decembrie 2016.

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Consiliul Legislativ, prin avizul nr. 647 din 6 iulie 2016, a avizat favorabil proiectul de Lege, cu observaţii şi propuneri.

Consiliul Economic şi Social a avizat favorabil proiectul de Lege, conform avizului  nr. 2561 din 21 iunie 2016.

Comisia pentru sănătate şi familie a avizat negativ proiectul de Lege, conform avizului nr. 4c-8/56 din 22 martie 2017.

Guvernul nu susţine adoptarea proiectului de lege, conform punctelor de vedere transmise cu nr. 2415 din 19.12.2016 şi nr. 1802 din 22 martie 2017.
Proiectul de lege are ca obiect de reglementare completarea art.1 din Ordonanţa de urgenţă a Guvernului nr.57/2015, cu un nou alineat, respectiv alin.(11), preconizându-se ca personalul din cadrul unităţilor aflate în coordonarea şi subordinea Ministerului Sănătăţii şi din unităţile sanitare al căror management a fost transferat la autorităţile publice locale, inclusiv personalul prevăzut la art.4 din actul de bază transferat la aceste instituţii, care beneficiază de un cuantum de bază, al sporurilor şi al celorlalte elemente ale sistemului de salarizare, care fac parte, potrivit legii, din salariul brut, mai mici decât cele stabilite la nivel maxim în cadrul aceleiaşi instituţii/aceluiaşi tip de instituţie pentru fiecare funcţie/grad/treaptă şi gradaţie, să fie salarizat la nivel maxim, dacă îşi desfăşoară activitatea în aceleaşi condiţii.

În conformitate cu prevederile art.61 și 63 din Regulamentul Camerei Deputaţilor, republicat, membrii Comisiei juridice, de disciplină şi imunităţi, Comisiei pentru buget, finanţe şi bănci și Comisiei pentru muncă şi protecţie socială, au examinat proiectul de lege în ședințe separate. La întocmirea prezentului raport comun Comisiile au avut în vedere expunerea de motive, avizul favorabil al Consiliului Legislativ, avizul favorabil al Consiliului Economic şi Social, avizul negativ al Comisiei pentru sănătate şi familie şi punctele de vedere negative al Guvernului României.

Membrii Comisiei pentru muncă şi protecţie socială au examinat proiectul de Lege în ședința din 6 iulie 2017. La lucrările comisiei și-au înregistrat prezența un număr de 14 deputați din totalul de 21 membri.
Membrii Comisiei pentru buget, finanţe şi bănci au examinat proiectul de Lege menţionat mai sus în şedinţa din 5 septembrie 2017.  Din numărul total de 24 membri ai Comisiei pentru buget, finanţe şi bănci şi-au înregistrat prezenţa la dezbateri 24 deputaţi. 
Membrii Comisiei juridice, de disciplină şi imunităţi au examinat iniţiativa legislativă în şedinţa din 18 septembrie 2017. La lucrările Comisiei deputații au fost prezenți conform listei de prezență.
În urma examinării proiectului de Lege şi a opiniilor exprimate, deputaţii celor trei comisii prezenţi la lucrări, au hotărât, cu unanimitate de voturi, să propună plenului Camerei Deputaţilor respingerea Proiectului de Lege privind completarea art.1 din Ordonanţa de urgenţă a Guvernului nr.57/2015 privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare, întrucât iniţiativa legislativă a rămas fără obiect, prevederile prezentului proiect de Lege fiind incluse în Ordonanţa de urgenţă a Guvernului nr.20/2016 pentru modificarea și completarea Ordonanței de urgență a Guvernului nr. 57/2015 privind salarizarea personalului plătit din fonduri publice în anul 2016, prorogarea unor termene, precum și unele măsuri fiscal-bugetare și pentru modificarea și completarea unor acte normative.
În raport cu obiectul şi conţinutul său, proiectul de lege face parte din categoria legilor ordinare.

    
 PREŞEDINTE,
      

PREȘEDINTE, 
      

PREȘEDINTE,

    Eugen NICOLICEA                    Ştefan VIOREL                    Adrian SOLOMON
          SECRETAR,

            SECRETAR,                             SECRETAR,                             

Costel Neculai DUNAVA         Marilen-Gabriel PIRTEA

Violeta RĂDUŢ
Șef serviciu, Giorgiana Ene          

      Consilier parlamentar,
 
         Consilier parlamentar,      

Consilier parlamentar,
 
Andreea Sârbu                                    Florentina Rădoi                
                 Lidia Vlădescu
